**Dan Eggen** (født 13. januar 1970 i Oslo) er en norsk tidligere fotballspiller som senere har jobbet som fotballtrener. for flere lag Eggen var midtstopper, og er én av få spillere som har spilt for det norske A-landslaget uten å noen gang ha spilt på øverste nivå i Norge. Han spilte totalt 25 landskamper, og scoret to landslagsmål. Han har tidligere trent Kolbotn Idrettslags kvinnelag i toppserien for kvinner og KFUM-Kameratene Oslo. Han er seksjonsleder for trenerutdanning i Norges Fotballforbund.

Spillerkarriere
---------------

I det hele tatt kan man si at Eggen hadde en ganske uvanlig karriere. Han hadde kun erfaring fra 4.-divisjonsklubben Ready da han flyttet til København i 1990, og hadde vel strengt tatt ingen ambisjoner om å bli profesjonell fotballspiller[] da han kort tid etter signerte for den danske klubben Frem. Han spilte imidlertid så godt i denne klubben at han i 1993 ble kjøpt av storklubben Brøndby IF. Samme år debuterte han på det norske landslaget i en privatlandskamp mot Færøyene.

Eggen var på dette tidspunktet fortsatt relativt ukjent i Norge, og det var totalt uventet at han i 1994 ble tatt med i Norges VM-tropp. Det ble ikke noe spilletid på Eggen i VM-sluttspillet, og det skulle ta nesten tre år før neste gang han ble tatt ut på landslaget. Han fikk imidlertid tillit igjen på landslaget i 1997, og ble senere samme år kjøpt av den spanske klubben Celta Vigo. Eggen var med i Norges tropp under VM i fotball 1998, og spilte samtlige av Norges fire kamper i sluttspillet, og scoret Norges andre mål i kampen mot Marokko som endte 2-2. Han spilte hele kampen da Norge slo Brasil 2–1, og dette var etter hans egne utsagn høydepunktet i landslagskarrieren. Deretter ble han nok en gang satt ut av laget, og kom ikke tilbake på landslaget før neste sluttspill. I mellomtiden skiftet han klubb, og signerte for spanske CD Alavés.

Norge kvalifiserte seg til EM i 2000 uten Eggen på laget, men da Ronny Johnsen og Erik Hoftun måtte melde forfall på grunn av skade, ble Eggen tatt ut i EM-troppen. Han gjorde en svært god innsats i sluttspillet, og var sterkt bidragsytende til at Norge bare slapp inn ett mål i turneringen. Likevel ble han nok en gang satt ut av laget etter EM-sluttspillet, og fikk bare noen få kamper til for landslaget.

Høydepunktet på klubbnivå kom i 2001, da Eggen og hans Alavés svært overraskende gikk helt til finalen i UEFA-cupen. I finalen tapte klubben 4-5 mot Liverpool i et fyrverkeri av en fotballkamp. Senere pådro Eggen seg en skade, og spilte nesten ikke en eneste kamp til for Alavés. Han avsluttet karrieren i franske Le Mans, og la opp som spiller høsten 2004.

Trenerkarriere
--------------

Eggen var medtrener for KFUMs juniorlag menn i 2007 og 2008, før han tok over Kolbotn Idrettslags kvinnelag i 2009. Laget tok bronse i serien etter å ha ledet etter halvspilt serie, noe lokalavisen betegnet som svært overraskende. Kolbotn tok bronse også i 2010 og 2011. Før sesongen 2012 tok han over treneransvaret for KFUM, sammen med Esten O. Sæther. Eggen var seksjonsleder for topptrenerutdanning i Norges Fotballforbund fra 2014 til 2020.

Personlig
---------

Den svært musikkinteresserte Eggen ble i 2005 ansatt som manager for det norske metal-bandet El Caco og var en av drivkreftene bak plateselskapet Black Balloon Records. Broren Sune Eggen er etter hvert en anerkjent sologitarist og er bl.a. medlem av dødsmetallbandet Claymords.

Referanser
----------

1. ↑   transfermarkt.com, Transfermarkt spiller-ID 6819, besøkt 9. oktober 2017[Hentet fra Wikidata]
2. ↑   Altomfotball.no - Marokko Norge, besøkt 29. april 2013
3. 1 2  DittOslo.no – Nordstrands Blad: Dan Eggen trener KFUM/Oslo[*død lenke*] (Av Arild Jacobsen. Publisert 5. desember 2011, besøkt 31. oktober 2012)
4. ↑  Østlandets Blad – En headbanger på trenerbenken (Av Knut Stenseth. Publisert 5. april 2009, besøkt 31. oktober 2012)
5. ↑  – Jeg er overrasket, Knut Stenseth, Østlandets Blad, 4. juni 2009, hentet 18. juni 2009
6. ↑  *Aftenposten*, 14. november 2011, side 3
7. ↑  «Arkivert kopi». Arkivert fra originalen 23. oktober 2019. Besøkt 23. oktober 2019.
8. ↑
9. ↑  «Dan Eggen slutter i NFF». *www.fotballtreneren.no*. Arkivert fra originalen 30. september 2020. Besøkt 13. mars 2022.
10. ↑  Dan Eggen blir manager for El Caco, groove.no, 27. januar 2005
11. ↑

Eksterne lenker
---------------

* (en) Dan Eggen på Internet Movie Database Rediger på Wikidata
* (en) Dan Eggen – FIFA Rediger på Wikidata

* (en) Dan Eggen – Transfermarkt Rediger på Wikidata

* (en) Dan Eggen – Transfermarkt (manager) Rediger på Wikidata

* (en) Dan Eggen – national-football-teams.com Rediger på Wikidata

* (en) Dan Eggen – Soccerbase.com Rediger på Wikidata

* (en) Dan Eggen – FootballDatabase.eu Rediger på Wikidata

* (en) Dan Eggen – Soccerway Rediger på Wikidata

* (en) Dan Eggen – EU-Football.info Rediger på Wikidata

* (no) Dan Eggen – Norges Fotballforbund Rediger på Wikidata

* (en) Dan Eggen – FBref Rediger på Wikidata

  


| * v
* d
* r
Norges tropp – VM i fotball 1994 |
| --- |
| 
* 1 Thorstvedt
* 2 Halle
* 3 Johnsen
* 4 Bratseth (k)
* 5 Bjørnebye
* 6 Flo
* 7 Mykland
* 8 Leonhardsen
* 9 Fjørtoft
* 10 Rekdal
* 11 Jakobsen
* 12 Grodås
* 13 By Rise
* 14 Nilsen
* 15 Løken
* 16 Sørloth
* 17 Eggen
* 18 Håland
* 19 Strand
* 20 Berg
* 21 Rushfeldt
* 22 Bohinen
* Landslagstrener: Olsen

 | Flagget til Norge |

| * v
* d
* r
Norges tropp – VM i fotball 1998 |
| --- |
| 
* 1 Grodås (k)
* 2 Halle
* 3 Johnsen
* 4 Berg
* 5 Bjørnebye
* 6 Solbakken
* 7 Mykland
* 8 Leonhardsen
* 9 T. A. Flo
* 10 Rekdal
* 11 Jakobsen
* 12 Myhre
* 13 Baardsen
* 14 Heggem
* 15 Eggen
* 16 J. Flo
* 17 H. Flo
* 18 Østenstad
* 19 Hoftun
* 20 Solskjær
* 21 Riseth
* 22 Strand
* Landslagstrener: Olsen

 | Flagget til Norge |

| * v
* d
* r
Norges tropp – EM i fotball 2000 |
| --- |
| 
* 1 Myhre
* 2 Bergdølmo
* 3 Bragstad
* 4 Berg (k)
* 5 Andersen
* 6 Strand
* 7 Mykland
* 8 Solbakken
* 9 Flo
* 10 Rekdal
* 11 Skammelsrud
* 12 Olsen
* 13 M. Bakke
* 14 Heggem
* 15 Riise
* 16 Eggen
* 17 Carew
* 18 Iversen
* 19 E. Bakke
* 20 Solskjær
* 21 Riseth
* 22 Bjørnebye
* Landslagstrener: Semb

 | Flagget til Norge |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF
 |